Príloha č. 1 k Rozhodnutiu č.: **062/R/20-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **ALAVISTM TRAUMAGEL**

Držiteľ rozhodnutia o schválení

a výrobca : Patron ca, s.r.o., Praha, Česká republika, člen skupiny LightHouse International Inc., 1st. Canadian Place, Ontario, Kanada.

 Tel.: +420 244 402 819, +420 724 091 241, info@alavis.cz, [www.alavis.sk](http://www.alavis.sk)

Zloženie : **Účinné látky:** Celadrin (komplex esterifikovaných mastných kyselín), mentol.

 Masťový základ, konzervant.

Popis veterinárneho prípravku : Biely hladký emulgél bez vzduchových bublín.

Cieľový druh zvierat : Kone, psy.

Charakteristika : ALAVISTM TRAUMAGEL je prírodný prípravok, ktorý obsahuje mentol a patentom chránenú látku Celadrin zloženú z cetylovaných esterov kyseliny myristovej, myristoolejovej, palmitovej a ďalších nasýtených a nenasýtených mastných kyselín zosilňujúcich celkový pozitívny účinok.

 ALAVISTM TRAUMAGEL pomáha zvýšiť ochranu pred pôsobením prozápalových enzýmov, výrazne pomáha tlmiť bolestivosť svalov, kĺbov a kostí.

 Patentovaná látka CeladrinTM ďalej systematicky posilňuje a zvlhčuje bunkové membrány a zaisťuje bunkám mladistvú vláčnosť a pružnosť. Svojím zložením spája dve látky, ktoré majú podobné účinky. Jednou z nich je derivát cetylu. Cetylové zlúčeniny sú mnoho rokov používané farmaceutickým priemyslom ako látky detoxikačné, dezinfekčné a vo svojich účinkoch protizápalové. Druhou zložkou je zmes nasýtených a nenasýtených mastných kyselín, najmä kyseliny myristovej, myristoolejovej a palmitovej. Toto vyvážené zloženie je užitočné nielen tým, že pomáha transportu vo vode ťažko rozpustných cetylových zlúčenín, ale ako ukazuje najnovší výskum, tieto zložky majú vlastný protektívny a fyziologický účinok. Inhibujú 5-lipooxigenázu, čo je enzým podporujúci oxidačné a zápalové procesy. Práve zápal je zdrojom nielen bolesti, ale aj voľných radikálov, ktoré stav ochorenia ešte zhoršujú. Môžeme teda zhrnúť, že zložky patentom chránenej látky CeladrinTM sú prírodnými antioxidantami, pomáhajú v boji proti zápalu a špecificky blokujú činnosť nežiaduceho enzýmu.

 Bunková membrána je usporiadaná štruktúra, ktorá oddeľuje a ochraňuje bunkové orgány od okolitých buniek a vonkajšieho prostredia. Medzi hlavné zložky bunkovej membrány patria štrukturálne lipidy, ktoré regulujú príjem živín, minerálov, elektrolytov, liekov a ďalších zložiek cez bunkovú membránu. Táto regulácia je zásadná pre správnu funkciu a zdravie každej bunky. Patentovaná látka CeladrinTM podporuje integritu bunkovej membrány potrebnú pre jej účinnú funkciu. CeladrinTM zlepšuje funkciu bunkovej membrány tým, že jej poskytuje ideálnu kombináciu lipidov. Veľké množstvo stresových podnetov sa zameriava na lipidy bunkovej membrány a poškodzuje ich, čím dochádza k narušeniu hlavnej funkcie a prirodzeného stavu membrány a buniek. Táto reakcia poškodzuje membránu a môže spôsobiť zánik buniek. Užívanie CeladrinuTM  umožňuje bunkovej membráne ochrániť bunku a ubrániť sa pôsobeniu stresových podnetov a pomáha k zlepšeniu funkcie bunkovej membrány. Výsledkom je fluidnejšia, priepustnejšia a revitalizovaná bunková membrána. Tento účinok sa dosiahne podporou lipidovej štruktúry bunkovej membrány a umožňuje tak obnovu a regeneráciu buniek. Toto unikátne posilnenie bunkovej membrány vedie k veľkému množstvu regeneračných a reparačných procesov, ktoré prinášajú postihnutému kĺbu úľavu.

 Mentol je látka, ktorú obsahuje mäta pieporná, má mierny lokálny anestetický účinok a pomáha prekrveniu tkanív, čo má význam pri zápale a bolesti. Chladivý pocit je spôsobený jeho schopnosťou chemicky spúšťať teplotné receptory, čím prináša úľavu pri zápalových ochoreniach kĺbov, svalov a väzov pri akútnych, tak aj chronických stavoch.

Oblasť použitia : Pomáha pri zápale a bolesti u koní a psov.

 Prírodný veterinárny prípravok.

 **Podávanie ALAVISTM TRAUMAGELU je vhodné:**

 **-** u koní a psov s osteoartrózou

 - pri bolestiach chrbta

 - pri natiahnutí alebo zápale väzov, šliach a svalov

 - pre zlepšenie pohyblivosti kĺbov a odstránenie ich stuhnutosti

 - pri úrazoch a ďalších zraneniach

 - pri zápale a na podporu potlačenia bolesti kĺbov, väzov a šliach

Spôsob použitia : ALAVISTM TRAUMAGEL nanášajte na postihnuté miesto podľa potreby 1-3x denne podľa klinického stavu.

Upozornenie : Jedná sa o bezpečné látky, ale odporúča sa zabrániť olizovaniu prípravku.

Spôsob uchovávania : Uchovávajte v uzatvorenej tube na suchom mieste pri izbovej teplote. Uchovávajte mimo dohľadu a dosahu detí.

Veľkosť balenia : 100 g.

Čas použiteľnosti : 2 roky. Spotrebujte do dátumu uvedeného na tube.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

 Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 062/R/20-S

Číslo šarže a dátum spotreby: Uvedené na zvare tuby